Onsdag aften ved 21.30-tiden brød en bil i brand på E45 lige nord for Sæby. Bilen var på vej syd på, og branden medførte, at motorvejen i den retning måtte spærres. Politi og brandvæsen kom kort efter til stedet og ved 22-tiden kunne der igen åbnes op for trafikken. Det var røg fra branden i bilens motor, der nedsatte sigtbarheden på vejen i sådan en grad, at den måtte lukkes.

Opsummering:
En brændende bil var onsdag aften skyld i at E45 nord for Sæby var spærret i cirka en halv time.